Diari Oficial de la Generalitat Valenciana


Sumari del DOGV 7723, del 18-02-2016 (2016/1053)

RESOLUCIÓ de 5 de febrer de 2016, de la Direcció General d'Investigació, Innovació, Tecnologia i Qualitat, per la qual s'amplia l'autorització sanitària a Biomet Spain Orthopaedics per a un banc de teixits per a l'emmagatzematge i la distribució de teixits humans liofilitzats i/o desmineralitzats purs esponjós particulat, purs bloc i purs cortical particulat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7723

Data del DOGV
:   18-02-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/1053


Data del document
:   05-02-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 5 de febrer de 2016, de la Direcció General d'Investigació, Innovació, Tecnologia i Qualitat, per la qual s'amplia l'autorització sanitària a Biomet Spain Orthopaedics per a un banc de teixits per a l'emmagatzematge i la distribució de teixits humans liofilitzats i/o desmineralitzats purs esponjós particulat, purs bloc i purs cortical particulat. [2016/1053]  
1. Ricardo Toribio Matías, com a representant de Biomet Spain Orthopaedics, SL, va presentar una sol·licitud d'ampliació d'autorització per a un banc de teixits i cèl·lules per als productes purs esponjós particulat, purs bloc i purs cortical particulat.  
2. Amb data 6 de maig de 2015, la Direcció General d'Ordenació, Avaluació, Investigació, Qualitat i Atenció al Pacient, va concedir una autorització sanitària al centre Biomet Spain Orthopaedics, SL, siti al carrer dels Velluters, 19, 21, 46826, de Paterna (València), conforme interessava en l'expedient instruït a aquest efecte, per a l'activitat d'un banc de teixits i cèl·lules per a l'emmagatzematge i distribució de teixit liofilitzat i/o desmineralitzat d'origen humà, BONUSTM DBM, i la posterior modificació per mitjà de la Resolució de la Direcció General d'Assistència Sanitària de 2 de setembre de 2015, que concedia l'esmentada autorització i feia constar que el període d'autorització era de quatre anys.  
3. La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement sobre l'autorització sol·licitada.  
  
Fonaments jurídics.  
La Direcció General d'Investigació, Innovació, Tecnologia i Qualitat de la Conselleria de Sanitat és competent en virtut del que disposa l'Ordre de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana, per a la pràctica d'activitats d'extracció i trasplantament d'òrgans, teixits i cèl·lules; el Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, i el Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública.  
Es compleix el que estableix el Reial Decret Llei 9/2014, de 40 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la prevenció, l'emmagatzematge i la distribució de cèl·lules i teixits humans i, s'ha complit el que estableix l'Ordre de 26 de febrer de 2008, de la Conselleria de Sanitat.  
Vistos els antecedents de fet, els preceptes legals mencionats i els altres de pertinent aplicació, resolc:  
Ampliar l'autorització sanitària per a un banc de teixits i cèl·lules per a l'emmagatzematge i la distribució de teixit liofilitzat i/o desmineralitzat d'origen humà purs esponjós particulat, purs bloc i purs cortical particulat a Biomet Spain Orthopaedics, SL. Aquesta autorització és vàlida per un període de quatre anys, a partir de la resolució de 2 de setembre de 2015.  
L'autorització es pot revocar en qualsevol moment si s'alteren o incompleixen els requisits i les consideracions que l'han fet possible.  
A l'efecte de l'activitat que s'autoritza, el centre queda sotmés a la inspecció i el control de la Conselleria de Sanitat Universal i Salut Pública.  
Aquesta resolució es notifica als interessats amb l'advertiment que no esgota la via administrativa i que poden interposar-hi un recurs d'alçada davant de la Secretaria Autonòmica de Salut Pública i del Sistema Sanitari Públic en el termini d'un mes comptat a partir de l'endemà de la data de notificació.  
  
València, 5 de febrer de 2016.- El director general d'Investigació, Innovació, Tecnologia i Qualitat: Óscar Zurriaga Llorens.